kardosdrur/scandi-wiki huggingface dataset:
Myrup

Myrup er en meget lille landsby på Sydsjælland med lidt over 100 indbyggere. Landsbyen befinder sig i Næstved Kommune og tilhører Region Sjælland. 

Der er ingen butikker eller lignende i landsbyen, men tidligere lå der en skole. I landsbyen ligger en stor fodboldbane, der er samlingssted for byrådets årlige arrangementer. I Myrup ligger også en Put and Take sø, som er godt besøgt af sportsfiskere. I byen afholdes årligt en høstfest, som er velbesøgt.

Eksterne henvisninger
 Myrup Bylaug 

Lokaliteter i Næstved Kommune
Poul Erik Skov Christensen

Poul Erik Skov Christensen (født 9. oktober 1952 i Struer) er tidligere forbundsformand for 3F – Fagligt Fælles Forbund.

Poul Erik Skov Christensen har tidligere været bl.a. sømand, skibsværftsarbejder og jord- og betonarbejder. Han startede som opmålerkonsulent i SiD i 1977, og blev i 1979 formand for SiD Struer afdeling. I 1980 blev han forretningsfører og senere gruppeformand for SiD’s Anlægs og Byggegruppe. Poul Erik Skov Christensen var formand for BAT kartellet, indtil han blev valgt som forbundsformand for SiD, og har desuden varetaget en række af internationale poster.

Poul Erik Skov Christensen blev efter kampvalg mod Willy Strube, valgt til forbundsformand for SiD på kongressen i 1995 og tiltrådte året efter. I 2005 blev han valgt som forbundsformand for 3F, da SiD og KAD fusionerede til Fagligt Fælles Forbund. 

Ved kongressen i september 2013 valgte han at trække sig på grund af helbredsmæssige problemer. Han blev afløst af Per Christensen.

Poul Erik Skov Christensen er gift med Annette Christensen.

Tillidshverv 
Poul Erik Skov Christensen bestrider en lang række tillidshverv, og er således bl.a.:

Formand for Fagligt Fælles Forbunds A-kasse
Formand for Arbejdernes Landsbank
Formand for AL-Finans A/S
Formand for Pension Danmark
Næstformand for A/S A-Pressen
Medlem af LO’s daglige ledelse og hovedbestyrelse
Medlem af bestyrelsen for ATP
Medlem af bestyrelsen for Lønmodtagernes Dyrtidsfond
Medlem af bestyrelsen for Dansk FolkeFerie
Medlem af Arbejderbevægelsens Erhvervsråds forretningsudvalg
Medlem af Det Miljøøkonomiske Råd

Eksterne henvisninger 
 Profil på 3Fs hjemmeside

Referencer 

Formænd for Specialarbejderforbundet i Danmark
Formænd for Fagligt Fælles Forbund
Personer fra Struer
Personer i Kraks Blå Bog
KAD

KAD, tidligere Kvindeligt Arbejderforbund i Danmark, blev stiftet i 1901 og opløst i 2005, da KAD fusionerede med SID og skabte 3F. KAD organiserede kvinder primært inden for rengørings- og servicebranchen, industri, mejeribranchen, vaskerier og omsorgshjælpere. Kvindeligt Arbejderforbund havde udelukkende kvinder som medlemmer.

Historie 
I 1885 blev Foreningen for Vadsk og Rengøring dannet, denne bestod af "vaske- og rengøringskoner ", men allerede året efter dannelsen i 1886 blev fagforeningen delt i to, således at også Det Kvindelige Arbejderforbund opstod.

I 1889 ophørte Foreningen for Vadsk og Rengøring, herefter var Det Kvindelige Arbejderforbund, den eneste kvindefagforening i Danmark.

KAD havde gjort efter flere forsøg på en forbundsdannelse siden 1880'erne, man ønskede at samle mange små afdelinger, der var opstået over hele landet med Københavns afdelingen.

Formålet var at danne et samlet fælles forbund. Kvindeligt Arbejderforbund i Danmark blev på en stiftende generalforsamling dannet i 1901.

Forbundet regnede sin grundlægger for at være flaskeskyller Olivia Nielsen (1854-1910) fra København. Det var især hendes formandsperiode for Det Kvindelige Arbejderforbund som havde ført til samlingen, da hun rejste rundt i hele landet for at samle de små afdelinger.

Forkvinder 
 Olivia Nielsen, 1901 - 1910
 Gudrun Bodø, 1910
 Sofie Rasmussen, 1910 - 1923
 Alvilda Andersen, 1923 - 1937
 Fanny Jensen, 1937 - 1947
 Edith Olsen, 1948 - 1971
 Toni Grøn, 1971 - 1978
 Ruth Løjbert, 1978 - 1985
 Lillian Knudsen, 1985 - 2005, da forbundet indgik i det nystiftede Fagligt Fælles Forbund, 3F.

Henvisninger

Referencer

Litteratur 
 Jo, det kunne nytte - Kvindeligt Arbejderforbund i Danmark 1901-2001, af Poul Andersen og Solveig Schmidt

Etableret i 1901
Ophørt i 2005
Fagforbund under LO
Christian Potalivo

Christian Steengaard Potalivo (født 18. februar 1979) er en dansk producer, dubber og tidligere barnestjerne. Han debuterede på film i en mikroskopisk rolle i filmen Lad isbjørnene danse (1990) og brød igennem i Krummerne (1991) og Krummerne 2 - Stakkels Krumme (1992), hvor han spillede titelrollens ven, Tom.

I 1993 spillede han den ene af titelrollerne i filmen "Viktor og Viktoria" overfor Amalie Ihle Alstrup. Har siden lagt stemme til flere tegnefilm, bl.a. som Fedtmules søn, Max, i både TV-serien "Max og Mule" og de to film "Fedtmule og søn" og "En ekstrem Fedtmule-film". Pjevs i Lille Kylling, Max i Mickey Fejrer Jul I Andeby, Arthur i Shrek den Tredje, Boo Boo I Yogi Bear, Dinosaurerne, Tarzan.

I 2008 var Christian Potalivo producer på filmene Tempelriddernes skat III og Frode og alle de andre rødder, og i 2015 på Iqbal & den hemmelige opskrift. I 2018 producerede Potalivo en internet tv-serie kaldet The Rain sammen med Jannik Tai Mosholt og Esben Toft Jacobsen.

Privatliv 
Christian Potalivo er storebror til den tidligere barnestjerne og skuespillerinde Stephania Potalivo.

Eksterne henvisninger 
 

Børneskuespillere fra Danmark
Filmproducere fra Danmark
Tegnefilmsdubbere fra Danmark
Angie

Angie kan henvise til:

 Angie (Rolling Stones) - sang fra bandet The Rolling Stones
 Angie (dokumentarfilm) - dansk dokumentarfilm fra 2005 instrueret af Tine Katinka Jensen
Wienergruppen

Wienergruppen var en løs østrigsk skribentsammenslutning, der udgik fra den såkaldte Art-Club, og som formerede sig i Wien omkring 1954 under indflydelse af Hans Carl Artmann. Foruden Artmann selv talte også Friedrich Achleitner, Konrad Bayer, Gerhard Rühm og Oswald Wiener som medlemmer, men også Ernst Jandl og Friederike Mayröcker havde nær kontakt til gruppen.

Wienergruppens arbejder havde litterære rødder i barokdigtningen, ligesom også i ekspressionismen, dadaismen og surrealismen. Vigtige impulser kom også fra repræsentanter for sprogskepsis, -kritik og -filosofi (som Hugo von Hofmannsthal, Karl Kraus og Ludwig Wittgenstein).

Sprogbevidstheden i wienergruppen viste sig også i deres opfattelse af sproget som optisk og akustisk materiale. På basis af denne idé beskæftigede medlemmerne af gruppen sig blandt andet intensivt med udviklingen af auditiv poesi og visuel poesi. Frem for alt for Artmann var den auditive rigdom af dialekterne et vigtigt udgangspunkt, men også den mere eller mindre anvendte Kleinschreibung (undgåelsen af store bogstaver) kan i denne kontekst betraktes.

Efter Artmann allerede i 1958 vendte gruppen ryggen, markerede Konrad Bayers død den 10. oktober 1964 wienergruppens endeligt.

Litteratur 
 Gerhard Rühm: Die Wiener Gruppe, Achleitner, Artmann, Bayer, Rühm, Wiener. Verlag Rowohlt, Reinbek (1985).

Skønlitterære forfattere fra Østrig
Litteratur
Gruppen
Grüner Veltliner

Grüner Veltliner er en hvid druesort, der anvendes til vinfremstilling i Østrig og Tjekkiet, men næsten ingen andre steder. Druesorten giver specielt vine til mad.

Druen anvendes til mange typer vin. De fleste drikkes unge som heuriger i Wien, lidt laves til mousserende vine og kun en smule er egnet til at lagre. De bedste har vist sig at være i verdensklasse i blindsmagning mod chardonnay.

Historie 
Grüner Veltliner dateres måske til romerne, men navnet er først anvendt i midten af 1800-tallet. Tidligere var druen kendt som Grüner Muskateller. Indtil anden verdenskrig blev den betragtet som endnu en østrigsk drue, og først Lenz Mosers Hochkultur-system fik det bedste ud af den.

Savagnin er ifølge en DNA-analyse en forløber til Grüner Veltliner. Den anden forløber er endnu ukendt, men det tyder på, at der intet link er til de andre Veltliner-varianter.

Distribution og vine

Østrig 
Grüner Veltliner dækker i 36,0% af alle vingårde i Østrig og næsten kun i den nordøstlige del af landet. Langs floden Donau vest for Wien i Wachau, Kremstal og Kamptal vokser den og riesling på terrasser, der minder om Rhinens, på skråninger så stejle, at de knap kan holde på mulden. Resultatet er en meget ren mineralrig drue, der giver nogle af verdens bedste vine.

I de dybere lerjorde i Weinviertel nordøst for Wien udvikler Grüner Veltliner en mere krydret peberkarakter, som kan lagre, selv om en stor del af produktionen er tiltænkt heurigerkroerne i Wien. Noget bliver til mousserende vine.

Lidt dyrkes syd for Wien i varmere klima mod de ungarske sletter, selv om vindyrkerne der er mere interesserede i rødvine og dessertvine.

I Wien dyrkes Gemischter Sats. Flere druer, der høstes samtidigt.

Tjekkiet 
Tjekkiet (specielt det sydlige Mähren tæt på den østrigske grænse) producerer Grüner Veltliner af god kvalitet. Grüner Veltliner-vine udgør omkring 11% af den tjekkiske vinproduktion. Det gør Grüner Veltliner til den næstmest udbredte druevariant i Tjekkiet.

Ungarn 
Meget lidt Grüner Veltliner dyrkes i det nuværende Ungarn.

USA 
Der dyrkes lidt Grüner Veltliner i USA, ikke mindst i de østlige stater, Maryland, Virginia og Pennsylvania samt i Oregon på vestkysten.Apellation America.com

Tyskland 
Grüner Veltliner dyrkes i Ungstein, Pfalz.

Referencer

Eksterne henvisninger 
 Druevarianter i Østrig: Grüner Veltliner  Austrian Wine Marketing Service

Druesorter
PCB

PCB har flere betydninger:
 Printplade (PCB – eng. Printed Circuit Board)
 PCB (software) – softwareprogram til at designe printplader
 PCB - Polyklorerede bifenyler
 HCB - Perchlorbenzen eller hexachlorbenzen
Stupid Girl

"Stupid Girl" er en sang fra det engelske rock ‘n’ roll band The Rolling Stones, og den er fra deres 1966 album Aftermath.

Sangen blev skrevet af Mick Jagger og Keith Richards, og er bemærkelsesværdig for dens nedgørende tekst om kvinder, ligesom nogle af the Stones andre sange for eksempel "Under My Thumb" og "Brown Sugar". Richards sagde om sangen i 1971:” Sange som ”Under My Thumb” og ”Stupid Girl” var et levn fra vores miljø ... og for mange dumme tøser. Ikke alle samme var dumme, dermed ikke sagt, men dette er hvad man får .”

Da Jagger blev spurgt om sangen og dens indflydelse i et interview fra 1995, sagde han:” Jah, den er meget værre end "Under My Thumb"... Tydeligvis havde jeg nogle problemer. Jeg var ikke i et godt forhold. Eller jeg var i for mange dårlige forhold. Jeg havde så mange kærester på dette punkt. Ingen af dem syntes at begræde, at de ikke tilfredsstillede mig nok. Jeg var tydeligvis sammen med den forkerte gruppe .

”Stupid Girl” blev indspillet i Los Angeles RCA Studios'' mellem den 6 – 9 marts, 1966. Jagger sang, og spillede tamburin, Richards spillede de elektriske guitarer, mens Brian Jones spillede den akustiske. Charlie Watts spillede trommer, og Bill Wyman spillede bass. Ian Stewart spillede sangens orgel, mens Jack Nitzsche spillede det elektriske klaver og perkussion. Koret bestod af Richards .

Sangen findes på opsamlingsalbummet som ABKCO udgav i 1989, Singles Collection: The London Years.

Eksterne henvisninger 

Officiel tekst

Fodnote 

Rolling Stones-sange
Baabe

Baabe er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Byer i Mecklenburg-Vorpommern
Byer i Kreis Vorpommern-Rügen
STS-121

STS-121 var Discoverys 32. rumfærge-mission.
Opsendt 4. juli 2006 og vendte tilbage den 17. juli 2006. Rumfærgen lagde til ved Den Internationale Rumstation.

Besætning 
   Steven W. Lindsey (kaptajn)
   Mark E. Kelly (pilot)
   Michael E. Fossum (1. missionsspecialist)
   Lisa Nowak (2. missionsspecialist)
   Stephanie Wilson (3. missionsspecialist)
   Piers Sellers (4. missionsspecialist)

Fra jorden til ISS 
   Thomas Reiter (ISS Ingeniør)

Eksterne henvisninger 

 STS-121 NASA 

Rumfærgeprogrammet
Den Internationale Rumstation
Vægtklasse

Vægtklasse er en kategori, hvori deltagere indenfor en sportskonkurrence opdeles, således at der indenfor de enkelte vægtklasser er tilnærmelsesvis lige vilkår blandt de deltagende. Vægtklasser benyttes sædvanligvis indenfor kampsport, men benyttes også i andre sportsgrene, hvor deltagerens størrelse har væsentlig betydning for udfaldet, eksempelvis roning og vægtløftning.

Se også 
 Vægtklasser i boksning

Sport
Klassifikation
ManRec

Pladeselskabet ManRec (1998-1999) var et pladeselskab startet af Thomas Blachman i 1998 sammen med sin søster Susi Blachman og koncertarrangøren Peter Fredsted Jacobsen. Det erklærede mål var at forny musikbranchen, ved at give nye talenter en chance og opfordre drevne musikere til at eksperimentere.

"Vedlagt det seneste nummer af tidsskriftet Euroman er en cd med numre fra ni af kollektionens 10 plader. Og i et interview i bladet udråber Blachman butikken til det næste årtusindes pladeselskab og forudser, at det vil tiltrække sig samme opmærksomhed som Storebæltsbroen." citat fra artikel i Politiken d. 31.10.1998.

Der var ingen begrænsning på hvilke genrer eller musiktyper pladeselskabet ville udgive.

ManRec udsendte cd'er hvert halve år i kollektioner af 8-10 styk på én gang. Det hele blev solgt via selskabets hjemmeside og en fysisk butik. Pladebutikken var minimalistisk indrettet med 20 høretelefoner, hvor man kunne høre selskabets cd'er inden man købte. Derudover kunne man også se de videoer, som selskabet producerede i samarbejde med Zentropa. 
Lokalerne var betalt af pladeselskabet Universal Music Group, der til gengæld havde forkøbsret til materialet efter et halvt år.

Konceptet med kollektioner og butikkens specielle indretning var inspireret af modeverdenen. Butiksindretningen og pladecovers var designet af Johannes Torpe. 

Pladebutikken lukkede efter at pladeselskabet lavede en ny aftale med Virgin Records, i forbindelse med kollektion nummer to. Aftalen indebar at cd'erne blev solgt i almindelig handel, hvorved grundlaget for butikken i Frederiksborggade forsvandt. 

Pladeselskabet lukkede igen allerede i 1999, efter kun to kollektioner. Lukningen skete på grundlag af et milliontab for stifterne. Salget endte med at være lavt på trods af meget positiv anmeldelser, i hvert fald af en del af udgivelserne.

I november 2013 blev samtlige udgivelser genudgivet digitalt takket være et initiativ fra streamingtjenesten WiMP

Referencer 

Pladeselskaber fra Danmark
Etableret i 1998
Ophørt i 1999
Caroline Thielo

Caroline Amalie Thielo (1. marts 1735 i København – 5. februar 1754) var skuespillerinde, hendes far var Carl August Thielo.

Hun havde lige fyldt 14 år da hun begyndte sin teaterkarriere som medlem af den trop, hvormed hendes fader fra 1747 gav danske komedieforestillinger i København. Hun, der allerede året efter, da det nye teater på Kongens Nytorv åbnedes, var fuldkommen udvokset, blev hurtig publikums erklærede yndling lige så meget ved sin pikante livfuldhed som ved sin legemlige dejlighed; selv den kritiske franskmand la Beaumelle måtte indrømme, at ”i Paris vilde man finde Jomfru Thielo. særdeles lækker”. Hun skildres som rank af figur, yppig, efter som hun blev ældre, snarere svulmende af former, med et smukt, åbent ansigt, der fik liv og lys af et par store, talende øjne.

Fra først af spillede hun de skælmske ungpiger og de muntre elskerinder, således Holbergs Leonoraer til hans fulde tilfredshed; efterhånden udvidede hun sit repertoire til de lunefulde koketter og åndfulde verdensdamer, og fra det borgerlige lystspil hævede hun; der som Lucilia i Melampe viste en ikke almindelig evne til versfremsigelse, sig til tragediens patos som Portia i Deschamps’ Cato. Alt syntes at love et rigt og langt kunstnerliv – Jfr. Thielo havde endog med held oversat St. Foix’ Deucalion og Pyrrha -, da døden pludselig 5. februar 1754 ramte hende.

Hendes bysbørn havde ganske nyligt set hende dejlig og livssprudlende på teatret da hun den 30. januar havde henrevet som Sophronia i Livet er en Drøm, og kort tid efter var hun død. Et senere rygte der fortalte, at hendes erklærede elsker, den russiske minister baron Johann Albrecht Korff, i vrede over, at hun havde ikke alene fralokket ham nogle frimurerhemmeligheder, men endogså fortalt dem videre til en veninde, havde ladet sin kammertjener årelade hende, så hun døde af blodtabet. Denne historie var imidlertid rent digt, og den synes ikke at have fået almindelig udbredelse før Thomas Overskou bragte den frem i sin Den Danske Skueplads som udkom i 1856.

Henvisning

Ekstern henvisning 
 Denne artikel bygger hovedsaglig på Arthur Aumonts Biografi i 1. udgave af Dansk biografisk leksikon, Udgivet af C. F. Bricka, 17. bind, side 193, Gyldendal, 1887-1905

Teaterskuespillere fra Danmark
Personer i Dansk Biografisk Leksikon
Turbo (album)

Turbo er det ellevte studiealbum af det britiske heavy metal-band Judas Priest, som blev udgivet i april 1986 gennem Columbia Records.

Albummet blev indspillet i Compass Point Studios i Nassau, Bahamas og mixet i januar og februar 1986 i Record Plant Studios i Los Angeles, Californien. I 2002 blev en kvalitetsforbedret version af albummet udgivet, hvor to bonusspor var tilføjet. Turbo var den første udgivelse hvorpå bandet brugte guitar synthesizere, som bidragede til dets lyd.
 
Som følge af albummet Defenders of the Faith, var Judas Priest på deres popularitets højdepunkt. Et pres fra pladeselskabet med et ønske om de skulle sælge flere plader, ledte til indspilningen af dobbeltalbummet Twin Turbos, der dog aldrig blev udgivet. I stedet delte de materialet op, således at de kommercielle sange prægede Turbo. Albummet solgte, til at begynde med, meget godt og fik den 10. juni 1986 tildelt guld af RIAA og paltin den 24. juli 1987, og nåede også plads 33 i Storbritannien og en 17. plads på Billboard 200. Trods dette var reaktionerne fra inkarnerede fans meget negative, og den efterfølgende turné blev ikke den forventede succes.

"Turbo Lover" var en af sangene på det amerikanske PlayStation 2-spil fra 2001, Gran Turismo 3.
"Parental Guidance" blev skrevet som reaktion på Al Gore's hustru, Tipper Gore's anklager mod bandet. Gennem organisationen Parents Music Resource Center (PMRC), havde hun udnævnt "Eat Me Alive" (fra Defenders of the Faith) som nr. 3 på listen over "beskidte rocksange".

Spor 
Alle sangene er skrevet af Rob Halford, K.K. Downing og Glenn Tipton.
 "Turbo Lover" – 5:33
 "Locked In" – 4:19
 "Private Property" – 4:29
 "Parental Guidance" – 3:25
 "Rock You All Around the World" – 3:37
 "Out in the Cold" – 6:27
 "Wild Nights, Hot & Crazy Days" – 4:39
 "Hot for Love" – 4:12
 "Reckless" – 4:17

2002 bonusspor 
 "All Fired Up" – 4:45
 "Locked In" (Live) – 4:24

Musikere 
 Rob Halford – Vokal
 K.K. Downing – Guitar
 Glenn Tipton – Guitar
 Ian Hill – Bas
 Dave Holland – Trommer

Eksterne henvisninger 
 Udstrakt album information

Album fra 1986
Judas Priest-album
Binz

Binz er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Binz er den største ferieby på Rügen med mange hoteller bygget i første del af 1900-tallet. De findes i centrum og langs kystpromenaden. Stedets hovedattraktioner er den 370 meter lange pier og Jagdschloss Granitz.

Byer i Mecklenburg-Vorpommern
Byer i Kreis Vorpommern-Rügen
Sharin Foo

Sharin Foo (født 22. november 1973) er en dansk musiker og sanger i bandet The Raveonettes.

Sharin Foo er født i Emmelev på Djursland. Det usædvanlige efternavn har hun efter sin far, der er halvt kinesisk. Sharin Foo gik på Norddjurs Friskole, hvor hendes sangtalent blev plejet, og da familien var flyttet til København, valgte hun at tage en uddannelse på Rytmisk Musikkonservatorium. Hun har også studeret klassisk indisk musik i Indien. Under uddannelsen på konservatoriet deltog hun i sin første pladeindspilning i form af en jazz-cd, der dog ikke vakte større opsigt.

Efter konservatoriet prøvede Sharin Foo sig frem i forskellige musikalske sammenhænge, indtil Sune Wagner fra Psyched Up Janis kontaktede hende. Han havde skrevet nogle sange, som han mente egnede sig til duet med en sangerinde, og de dannede først bandet The Girl On Death Row. Foo lærte sig hurtigt at spille bas til de relativt simple melodier, så hun både sang og spillede i gruppen, der senere kom til at hedde The Shades, inden man valgte navnet The Raveonettes. Foo har efterfølgende også spillet el-guitar i gruppen.

Sharin Foo har i perioder været bosat i USA, blandt andet i New York City og Los Angeles.

Noter

Eksterne henvisninger 
 

Rockmusikere fra Danmark
The Raveonettes
Personer i Kraks Blå Bog
Asus Eee PC

Asus Eee PC, de 3 e'er udtales enten som "i-i-i" eller ”triple e” er en bærbar computer fra ASUS. PC'en blev ved sin lancering i 2007 berømt for sin lave vægt, det Linux-baserede styresystem, solid state drevet (SSD) og den lave pris.

De 3 E'er står for: "Easy to work, Easy to learn, Easy to play"

Klappet sammen fylder den cirka et halvt A4-ark (det vil sige et A5-ark) i overflade. Tykkelsen er 3,5 centimeter, og den vejer cirka 800 gram uden batteri og 930 gram med batteriet monteret.

Specifikationer 
Vægt = 930 g med batteri 
CPU = Intel Celeron-M ULV 353 
Ram = 512 MB/ 1 GB DDR2-667 
Hukommelse = 2/4/8 GB Flash hukommelse 
Grafik = Intel UMA 
Skærm = 7" 800x480px opløsning
Forbindelse = 100 Mbit, 802.11g, 3x USB 2.0, MMC/SD Kortlæser

Netbooks
Indlejret Linux
Breege

Breege er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern. Kommunen består af landsbyerne Breege, Juliusruh, Kammin, Lobkevitz and Schmantevitz.

Byer i Mecklenburg-Vorpommern
Byer i Kreis Vorpommern-Rügen
Dranske

Dranske er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern. Dranske er beliggende på halvøen Wittow, hvis sydende er en del af Nationalpark Vorpommersche Boddenlandschaft.

Byer i Mecklenburg-Vorpommern
Byer i Kreis Vorpommern-Rügen
Dreschvitz

Dreschvitz er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

I Dreschvitz er der følgende bebyggelser: Burkvitz, Bußvitz, Dreschvitz-Ausbau, Dußvitz, Güttin, Insel Liebitz, Landow, Mölln, Mönkvitz, Ralow og Rugenhof.

Byer i Mecklenburg-Vorpommern
Byer i Kreis Vorpommern-Rügen
Metz & Co

Metz & Co er et eksklusivt stormagasin i Amsterdam, Holland, grundlagt i 1740 af Mozes Samuels, der solgte sit firma til sine tre sønner i 1794. Metz & Co. har siden 1815 haft ret til at vise det hollandske kongelige våben og teksen 'Leverandør til den kongelige husholdning'. For at fejre deres 150 års jubilæum i 1890 flyttede forretningen til dets nuværende lokalitet i Leidsestraat. Den karakteristiske kuppel på forretningens tag blev bygget i 1930'erne og blev designet af den hollandske kunstner Gerrit T. Rietveld. Metz & Co. fejrede deres 250 års jubilæum i 1990 ved at lancere deres egen duft. Taget på forretningen er et eksklusivt sted for bryllupsceromonier.

Eksterne links 
 Hjemmeside for Metz & Co 

Stormagasiner
Virksomheder i Amsterdam
Detailvirksomheder fra Nederlandene
Drogden Fyr

Drogden Fyr er et fyrtårn opført i 1937. Det er beliggende i åbent hav i det meget befærdede farvand mellem Amager og Saltholm.

Fyret der er konstrueret som en sænkekasse, er bygget af jernbeton er 30 meter højt (16 meter over vandet) og 17 meter bredt. Fra starten var det udstyret med en luftværnssirene, radiofyr og et elektrisk drevet vinkelfyr. Der var en besætning på 4-5 mand.

Fyret erstattede Drogden Fyrskib som siden 1838 havde varetaget fyrbelysningen i det pågældende farvand.

Danmarks Meteorologiske Institut har en målestation på fyret. Her måles middelvind, havtemperatur, vandstand og luftfugtighed.

Se også 
 Nordre Røse Fyr

Eksterne henvisninger 
 Drogden 
 Drogden fyr 
 Dansk Fyrliste 2015  soefartsstyrelsen.dk p. 154
 dmi.dk: online vejrstation 
 

Fyrtårne i Danmark
Amager
Etableret i 1937
Dragør Kommunes geografi